CELEX: 62012TN0435
Language: lt
Date: 2012-09-24 00:00:00
Title: Byla T-435/12: 2012 m. rugsėjo 24 d. pareikštas ieškinys byloje Bacardi prieš VRDT — Granette & Starorežná Distilleries (42 BELOW)

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/24
            
         2012 m. rugsėjo 24 d. pareikštas ieškinys byloje Bacardi prieš VRDT — Granette & Starorežná Distilleries (42 BELOW)
   
   (Byla T-435/12)
   2012/C 379/42
   Kalba, kuria surašytas ieškinys: anglų
   
      Šalys
   
   
      Ieškovė: Bacardi Co. Ltd (Vaducas, Lichtenšteinas), atstovaujama teisininko M. Reinisch
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Granette & Starorežná Distilleries a.s. (Ūstis prie Labės, Čekijos Respublika)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 liepos 9 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą byloje R 2100/2011-2;
            
         
               —
            
            
               atmesti protestą, pateiktą dėl žodinio ir vaizdinio prekių ženklo „42 BELOW“ Nr. 8391856 33 klasės prekėms registracijos;
            
         
               —
            
            
               perduoti VRDT Europos Sąjungos Bendrojo Teismo sprendimą, ir
            
         
               —
            
            
               priteisti iš VRDT ir kitos procedūros Apeliacinėje taryboje šalies visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas „42 BELOW“ 33 klasės prekėms — Bendrijos prekių ženklo paraiškos Nr. 8391856.
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: Čekijos vaizdinis prekių ženklas „VODKA 42“, be kita ko, 33 klasės prekėms ir paslaugoms, kurio registracijos Nr. 263350; neregistruotas prekių ženklas „VODKA 42“ naudojamas Čekijos Respublikoje ir Slovakijos Respublikoje.
   
      Protestų skyriaus sprendimas: atmesti visą protestą.
   
      Apeliacinės tarybos sprendimas: patenkinti apeliaciją ir atmesti Bendrijos prekių ženklo paraišką visoms prekėms.
   
      Ieškinio pagrindai:
   
   
               —
            
            
               Komisijos reglamento (EB) Nr. 2868/95 50 straipsnio 2 dalies g punkto pažeidimas, ir
            
         
               —
            
            
               Tarybos reglamento (EB) Nr. 207/2009 8 straipsnio 4 dalies pažeidimas.